Brad Pitt felfordulást okoz iskolába menet. A jóképű színészt New Yorkban látták, amint a gyerekeit viszi iskolába, emiatt a helyi anyukák összevesztek, ki vigye reggelente a gyerekeket, abban a reményben, hogy találkozhatnak a sztárral. Egy forrás szerint: "Az anyukák azon veszekednek, hogy ki viheti autóval a gyerekeket az iskolába. Mindannyian kiöltöznek, és kétségbeesetten találkozni akarnak vele." A 45 éves Brad vállalta, hogy az örökbefogadott fiúkat, a nyolcéves Maddoxot és az ötéves Paxot fuvarozza az iskolába, amíg párja, Angelina Jolie a legújabb, "Salt" című filmjét forgatja. A pár emellett négy másik gyermeket is nevel, az örökbefogadott kislányt, a négyéves Zaharát, valamint természetes úton fogant gyermekeiket, a kétéves Shiloh-t és a nyolc hónapos ikreket, Vivienne-t és Knoxot.
Brad Pitt 45 éves.